**Ministru kabineta noteikumu projekta “Grozījums Ministru kabineta 2006.gada 11.aprīļa noteikumos Nr.289 “Noteikumi par īslaicīgās aizturēšanas vietas kamerā glabāšanai atļauto priekšmetu sarakstu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2006.gada 11.aprīļa noteikumos Nr.289 “Noteikumi par īslaicīgās aizturēšanas vietas kamerā glabāšanai atļauto priekšmetu sarakstu”” (turpmāk – projekts) mērķis ir noteikt, ka īslaicīgās aizturēšanas vietas kamerā atļauts glabāt reliģiskos priekšmetus.Izpildot Eiropas Parlamenta un Padomes 2016. gada 11. maija Direktīvas (ES) 2016/800 par procesuālajām garantijām bērniem, kuri ir aizdomās turētie vai apsūdzētie kriminālprocesā (turpmāk – Direktīva 2016/800) 24.panta 1.punktā noteikto Direktīvas 2016/800 ieviešanas termiņu, Ministru kabineta noteikumi “Grozījums Ministru kabineta 2006.gada 11.aprīļa noteikumos Nr.289 “Noteikumi par īslaicīgās aizturēšanas vietas kamerā glabāšanai atļauto priekšmetu sarakstu”” izdodami līdz 2019.gada 11.jūnijam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Direktīvas 2016/800 12.panta 5.punkta e) apakšpunkts.Ministru kabineta 2018.gada 9.janvāra protokollēmuma Nr.2 17.§ 8.punkts, kas paredz uzdevumu Iekšlietu ministrijai līdz 2018.gada 1.decembrim izstrādāt grozījumus Ministru kabineta 2006.gada 11.aprīļa noteikumos Nr.289 “Noteikumi par īslaicīgās aizturēšanas vietas kamerā glabāšanai atļauto priekšmetu sarakstu” (turpmāk – Noteikumi Nr.289), lai pilnībā pārņemtu Direktīvas 2016/800 12.panta 5.punkta e) apakšpunkta prasības par reliģijas vai ticības brīvības ievērošanu, kad bērniem ir piemērots apcietinājums.Latvijas Republikas Satversmes tiesas (turpmāk – Satversmes tiesa) 2011.gada 18.marta spriedums lietā Nr.2010-50-03. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 10. jūnijā spēkā stājās Direktīva 2016/800. Direktīva 2016/800 attiecas uz bērniem, kuri ir aizdomās turētie vai apsūdzētie kriminālprocesā, un uz bērniem, kuri ir pieprasītās personas. Direktīva 2016/800 ir jāpiemēro visos gadījumos, ja bērnam, kurš ir aizdomās turētais vai apsūdzētais, tiek atņemta brīvība. Līdz ar to Latvijā Direktīvas 2016/800 prasības ir jāievēro gan attiecībā uz aizturētajām, gan apcietinātajām personām, jo tiek ierobežota personu brīvība.Direktīvas 2016/800 mērķis ir noteikt procesuālās garantijas, lai nodrošinātu, ka bērni, kuri ir aizdomās turētās vai apsūdzētās personas kriminālprocesā, spēj izprast šo procesu un tam sekot, ļautu šiem bērniem īstenot savas tiesības uz taisnīgu tiesu, novērstu bērnu atkārtotus likumpārkāpumus un sekmētu bērnu sociālo iekļaušanu. Tāpēc bērniem, kuri ir aizdomās turētie vai apsūdzētie kriminālprocesā, būtu jāpievērš īpaša vērība, lai saglabātu viņu attīstības potenciālu un spēju iekļauties atpakaļ sabiedrībā.Izvērtējot Latvijas normatīvo aktu atbilstību Direktīvas 2016/800 normām, tika secināts, ka ir nepieciešamas izmaiņas Noteikumos Nr.289, laipilnībā pārņemtu Direktīvas 2016/800 12.panta 5.punkta e) apakšpunktā noteikto pienākumu Eiropas Savienības dalībvalstīm veikt atbilstīgos pasākumus, lai nodrošinātu bērnu reliģijas vai ticības brīvības ievērošanu, kad bērnam ir piemērots apcietinājums.Noteikumi Nr.289 noteic īslaicīgās aizturēšanas vietas kamerā glabāšanai atļauto priekšmetu sarakstu. Noteikumu Nr.289 2.punktā, kurā ir noteikts to priekšmetu saraksts, kurus ir atļauts glabāt īslaicīgās aizturēšanas vietas kamerā, nav minēti reliģiskie priekšmeti. Tādējādi, ievērojot minēto, Noteikumi Nr.298 ierobežo bērnu reliģijas vai ticības brīvību.Taču tiesības uz reliģijas un ticības brīvību būtu jārespektē ne tikai attiecībā uz bērniem, bet arī uz visām personām, kuras saskaņā ar Aizturēto personu turēšanas kārtības likuma (turpmāk – Likums) 1.pantu ir ievietotas un turētas īslaicīgās aizturēšana vietā. Latvijas Republikas Satversmes (turpmāk - Satversme) 99.pants noteic, ka ikvienam ir tiesības uz domas, apziņas un reliģiskās pārliecības brīvību.Eiropas Cilvēktiesību un pamatbrīvību aizsardzības konvencijas (turpmāk – Konvencijas) 9. pants noteic, ka ikvienam cilvēkam ir tiesības uz domu, apziņas un reliģijas brīvību; šīs tiesības ietver arī brīvību mainīt savu reliģisko pārliecību vai ticību un nodoties savai reliģijai vai ticībai, kā vienatnē tā kopā ar citiem, piekopjot kultu, izpildot reliģiskas vai rituālas ceremonijas un sludinot mācību.Domas, apziņas un reliģiskās pārliecības brīvība ir viena no nozīmīgākajām vērtībām demokrātiskā sabiedrībā. Šī brīvība aptver dažāda veida reliģiskus, nereliģiskus un ateistiskus uzskatus, kā arī tiesības pieņemt reliģiju vai nepiederēt ne pie vienas reliģijas. Reliģiskā pārliecība šā panta izpratnē ir tulkojama plaši. Turklāt aizsargāta tiek ne vien reliģiskās pārliecības esamība, bet arī tās paušana.ANO Cilvēktiesību komiteja Vispārējā komentārā Nr. 22 par tiesībām uz domu, apziņas un reliģijas brīvību norādījusi, ka reliģiskās pārliecības paušana ietver arī reliģisko priekšmetu lietošanu.Cita starpā jānorāda, ka 2011.gada 18.martā Satversmes tiesa ir pieņēmusi spriedumu lietā Nr.2010-50-03 par Ministru kabineta 2006.gada 30.maija noteikumu Nr.423 “Brīvības atņemšanas iestādes iekšējās kārtības noteikumi” (turpmāk – Noteikumi Nr.423) 1.pielikuma, ciktāl tas neparedz reliģisko priekšmetu glabāšanu, atbilstību Satversmes 99.pantam. Noteikumos Nr.423 nebija noteikta kārtība, kādā brīvības atņemšanas iestādes administrācija var lemt par atļauju vai aizliegumu notiesātajiem glabāt reliģiskos priekšmetus.Noteikumu Nr.423 1.pielikumā, kurā ir noteikts to priekšmetu un pārtikas produktu saraksts, kurus notiesātajam ir atļauts glabāt, nebija minēti reliģiskie priekšmeti. Reliģiskie priekšmeti nebija arī minēti Noteikumu Nr.423 11.pielikumā, proti, to priekšmetu sarakstā, kurus atļauts nodot sūtījumos un pienesumos.Satversmes tiesa minētajā spriedumā norādīja, ka apstrīdētā norma ierobežo reliģiskās pārliecības brīvību, un atzina apstrīdēto normu par neatbilstošu Satversmes 99.pantam. Satversmes tiesa norādīja, ka Ministru kabinetam ir pienākums noteikt vienotus principus, lai ieslodzījuma vietas administrācijai būtu iespēja lemt par atļauju vai aizliegumu notiesātajiem glabāt reliģiskos priekšmetus, ņemot vērā konkrētā gadījuma individuālos apstākļus.Lai nodrošinātu minētā Satversmes tiesas sprieduma izpildi, 2011.gada 1.novembrī tika pieņemti Ministru kabineta noteikumi Nr.847 “Grozījumi Ministru kabineta 2006.gada 30.maija noteikumos Nr.423 “Brīvības atņemšanas iestādes iekšējās kārtības noteikumi””, kuri paredz, ka notiesātajiem reliģisko priekšmetu glabāšanai brīvība atņemšanas iestādē ir nepieciešams saņemt brīvības atņemšanas iestādes priekšnieka atļauju. Turklāt tika precizēts Noteikumu Nr.423. 1. un 11.pielikums, papildinot to priekšmetu sarakstu, kurus notiesātajiem ir atļauts glabāt un saņemt sūtījumos un pienesumos, ar reliģiskajiem priekšmetiem.Ievērojot minēto, nepieciešams veikt grozījumus noteikumos Nr.289 lai noteiktu, ka īslaicīgās aizturēšanas vietas kamerā atļauts glabāt reliģiskos priekšmetus visām īslaicīgās aizturēšanas vietā ievietotajām un turētajām personām, tādējādi nodrošinot Satversmē, kā arī Eiropas un starptautiskajos cilvēktiesību dokumentos nostiprinātās tiesības uz reliģiskās pārliecības brīvību.Vienlaikus jānorāda, ka, reliģijas brīvība sevī ietver tiesības uz iekšējo ticību, kas ir absolūtas tiesības, un tiesības uz reliģiskās pārliecības paušanu, kas nav absolūtas tiesības. Reliģiskās pārliecības paušanu var ierobežot ar likumu tiktāl, ciktāl tas nepieciešams demokrātiskā sabiedrībā, lai uzturētu sabiedrisko drošību, aizsargātu sabiedrisko kārtību, veselību, tikumību vai arī citu cilvēku tiesības un brīvības. (skat. Satversmes 116.pantu, Konvencijas 9.pantu). Turklāt Eiropas Cilvēktiesību tiesa ir atzinusi, ka izmantojot reliģijas brīvību, indivīdam esot jāņem vērā tās situācijas specifika, kurā viņš atrodas.Satversmes tiesa 2011.gada 18.marta spriedumā lietā Nr.2010-50-03 norādīja, ka atsevišķos gadījumos notiesātie reliģijas brīvību var izmantot kā ieganstu citu mērķu sasniegšanai. Tāpēc Satversmes tiesa neapšauba nepieciešamību noteikt zināmus ierobežojumus reliģisko priekšmetu glabāšanai.Vienlaikus Satversmes tiesa 2011.gada 18.marta spriedumā lietā Nr.2010-50-03 ir atzinusi, ka normatīvajam regulējumam ir jādod brīvības atņemšanas iestādes administrācijai iespēja lemt par atļauju vai aizliegumu notiesātajiem glabāt reliģiskos priekšmetus, ņemot vērā konkrētā gadījuma individuālos apstākļus. Lai nodrošinātu minētā Satversmes sprieduma izpildi tika izstrādāti grozījumi Noteikumos Nr.423, kas noteic kārtību, kādā brīvības atņemšanas iestādes administrācija var lemt par atļauju vai aizliegumu notiesātajiem glabāt reliģiskos priekšmetus, lai notiesātajiem brīvības atņemšanas iestādēs varētu nodrošināt tiesības uz reliģiskās pārliecības paušanu, kas ietver arī reliģisko priekšmetu lietošanu.Lai nodrošinātu Satversmes tiesas 2011.gada 18.marta spriedumā lietā Nr.2010-50-03 noteikto, ka reliģisko priekšmetu glabāšana ir pieļaujama, veicot konkrētā gadījuma individuālo apstākļu izvērtējumu, Noteikumi Nr.423 paredz, ka notiesātajiem reliģisko priekšmetu glabāšanai brīvības atņemšanas iestādē ir nepieciešams saņemt brīvības atņemšanas iestādes priekšnieka atļauju, kura sagatavota lēmuma veidā, 14 dienu laikā no reliģiskā priekšmeta saņemšanas, izvērtējot tā atbilstību brīvības atņemšanas iestādes iekšējās kārtības noteikumiem, konkrētā gadījuma individuālos apstākļus, kā arī ņemot vērā brīvības atņemšanas iestādes kapelāna atzinumu. Atšķirībā no brīvības atņemšanas iestādēm, īslaicīgās aizturēšanas vietās nav kapelānu dienests, kā arī saskaņā ar Likumu, kas noteic īslaicīgās aizturēšanas vietas iekšējo kārtību, nav paredzēti garīdznieku apmeklējumi, līdz ar to tādu individuālo izvērtējumu, kāds ir noteikts Noteikumos Nr.423 nav iespējams veikt. Tāpēc policijas amatpersonai pēc iespējas nekavējoties ir jāveic katra konkrēta gadījuma individuālo apstākļu izvērtējums, proti, jāizvērtē vai konkrēto reliģisko priekšmetu iespējams izmantot uzbrukumam policijas amatpersonām vai nodarīt miesas bojājumus citiem cilvēkiem vai sev, vai to iespējams izmantot pašnāvības izdarīšanai un jālemj par šī priekšmeta glabāšanas iespējamību īslaicīgās aizturēšanas vietas kamerā. Policijas amatpersona, lemjot par attiecīga reliģiskā priekšmeta glabāšanas iespējamību īslaicīgās aizturēšanas vietas kamerā, vērtē tā atbilstību īslaicīgās aizturēšanas vietas iekšējās kārtības prasībām. Ņemot vērā apstākli, ka personu atrašanās īslaicīgās aizturēšanas vietā ir relatīvi īsa un personu turēšanas kārtība būtiski atšķiras no personu turēšanas kārtības brīvības atņemšanas iestādēs, policijas amatpersona var ierobežot reliģisko priekšmetu skaitu, kas vienlaicīgi var atrasties pie personas. Ja policijas amatpersona aizliedz attiecīgu reliģisko priekšmetu glabāt īslaicīgās aizturēšanas vietas kamerā, tad persona var saņemt citu – uz īslaicīgo aizturēšanas vietu viņai atnesto priekšmetu, kas būs atbilstošs.Pamatojoties uz Likuma 3.panta trešo daļu aizturēto viņam saprotamā valodā (ja nepieciešams, pieaicinot tulku) pret parakstu iepazīstina ar šajā likumā paredzēto īslaicīgās aizturēšanas vietas iekšējo kārtību un glabāšanai kamerā atļauto priekšmetu sarakstu, kā arī uzaicina nodot priekšmetus, kas nav iekļauti minētajā sarakstā. Kamerā ievietotajam aizturētajam nodrošina iespēju jebkurā laikā iepazīties ar īslaicīgās aizturēšanas vietas iekšējo kārtību. Savukārt Likuma 3.panta piektā un sestā daļa noteic, ka pirms ievietošanas kamerā aizturēto pārmeklē tā paša dzimuma policijas amatpersona, pārbaudot pie aizturētā esošos priekšmetus un vizuāli apskatot aizturēto, lai cita starpā izņemtu priekšmetus, kurus var izmantot uzbrukumam policijas amatpersonām vai ar kuriem iespējams nodarīt miesas bojājumus citiem cilvēkiem vai sev, vai kurus iespējams izmantot pašnāvības izdarīšanai; izņemtu priekšmetus, kas nav iekļauti glabāšanai kamerā atļauto priekšmetu sarakstā. Nodotās un izņemtās mantas uzglabā īslaicīgās aizturēšanas vietā.Saskaņā ar Likuma 10.panta otro daļu, atbrīvojot aizturēto no īslaicīgās aizturēšanas vietas, pret parakstu izsniedz mantas, kas personai tika izņemtas.Ievērojot minēto, projekts paredz papildināt Noteikumu Nr.289 2.punktu ar 2.9. apakšpunktu, kas noteic, ka īslaicīgās aizturēšanas vietas kamerā atļauts glabāt reliģiskos priekšmetus, kuru lietošanas mērķis nav pretrunā ar īslaicīgās aizturēšanas vietas iekšējo kārtību. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Kriminālprocesa likumu aizturētās personas, administratīvi aizturētās un arestētās personas, apcietinātās un notiesātās personas, kā arī saskaņā ar Imigrācijas likumu aizturētās personas, kas ievietotas un turētas īslaicīgās aizturēšanas vietā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu nekar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2016.gada 11.maijā pieņemta Eiropas Parlamenta un Padomes Direktīva (ES) 2016/800 par procesuālajām garantijām bērniem, kuri ir aizdomās turētie vai apsūdzētie kriminālprocesā.Direktīvas 2016/800 12.panta 5.punkta e) apakšpunktā noteikts pienākums Eiropas Savienības dalībvalstīm veikt atbilstīgos pasākumus, lai nodrošinātu bērnu reliģijas vai ticības brīvības ievērošanu, kad bērnam ir piemērots apcietinājums.Saskaņā ar direktīvas 24.pantu tās ieviešanas termiņš ir 2019.gada 11.jūnijs.  |
| 2. | Citas starptautiskās saistības |  Eiropas Cilvēktiesību un pamatbrīvību aizsardzības konvencijas 9. pantā, ANO Starptautiskā pakta par pilsoņu un politiskajām tiesībām 18.pantā ir noteikts, ka ikvienam cilvēkam ir tiesības uz domu, apziņas un reliģijas brīvību, kā arī Bērnu tiesību konvencijas 14.pantā ir noteikts, ka Dalībvalstis respektē ikviena bērna tiesības uz domas, apziņas un reliģiskās pārliecības brīvību. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016. gada 11. maija Direktīva (ES) 2016/800 par procesuālajām garantijām bērniem, kuri ir aizdomās turētie vai apsūdzētie kriminālprocesā. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 12.panta 5.punkta e) apakšpunkts | Projekts | Pārņemts pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Cilvēka tiesību un pamatbrīvību aizsardzības konvencija. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas Cilvēka tiesību un pamatbrīvību aizsardzības konvencijas 9.pants | Projekts | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” 2018.gada 21.martā. |
| 3. | Sabiedrības līdzdalības rezultāti | Pēc projekta publicēšanas Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” nav saņemtas atsauksmes, iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un Drošības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Lodīte, 67075423

inese.lodite@vp.gov.lv

Katkovska, 67829513

inga.katkovska@vp.gov.lv